សូមបុណ្យកងកុសល

ធម៌សូមបុណ្យកងកុសល

ឥច្ចេវមច្ចន្ត នមស្សនេយ្យំ នមស្សមានោ រតនត្តយំ យំ

បុញ្ញាភិសន្ទំ វិបុលំ អលត្ថំ តស្សានុភាវេន ហតន្តរាយោ

ប្រែៈ 

ខ្ញុំសូមនមស្ការ 
លើកហត្ថាឱនសិរសី
បង្គំគុណទាំងបី
ខ្ពស់លើសលប់ត្រៃលោកា ។
សូមបុណ្យកងកុសល 
ឲ្យបានដល់យើងខ្ញុំណា
 ពេញពោរស្មើភារា
 ដូចជលសាធំទូលាយ ។
សូមឲ្យកំចាត់បង់
 អពមង្គលទាំងឡាយ
 ឲ្យចៀសចេញចាកឆ្ងាយ
 ក្តីអន្តរាយកុំបីមាន ។
ដោយកម្លាំងអានុភាព
 បុញ្ញលាភជាប្រធាន
 កងបុណ្យរាសីមាន
 សូមបានក្សាន្តកុំមានមោះ ។
ដោយគុណនមស្ការ
 ត្រៃរតនាប្រសើរខ្ពស់
 សូមអានិសង្សនោះ
 ដាក់ដល់ស្ថាននិព្វានហោង ។

(គិហិបតិបត្តិពិសេស)

ចំណាត់ថ្នាក់ក្រុម:ព្រះពុទ្ធសាសនា
ចំណាត់ថ្នាក់ក្រុម:ធម៌វន្ទនា